Source: https://www.hardware.fi/artikkelit/artikkeli.cfm/nvidia_geforce_gtx_560_ti_gf114_saapuu_gf100_poistuu_nayttamolta/16
Timestamp: 2019-04-22 08:43:03+00:00

Document:
Lopputulos - Nvidia GeForce GTX 560 Ti: GF114 saapuu, GF100 poistuu näyttämöltä
Hardware.fi > Artikkelit > Nvidia GeForce GTX 560 Ti: GF114 saapuu, GF100 poistuu näyttämöltä > Lopputulos
Nvidia GeForce GTX 560 Ti: GF114 saapuu, GF100 poistuu näyttämöltä
Artikkelin kirjoittaja: Teemu Laitila 25. tammikuuta, 2011 17:46 | 0 kommenttia
Ennen AMD:n Antilles-korttien julkaisua, high-end-grafiikka ei vaikuta mielestäni tarpeeksi kiinnostavalta. Radeon HD 5970 maksaa taas vähintään 600 dollaria ja se julkaistiin kuitenkin jo yli vuosi sitten. Ei siis sitä. GeForce GTX 580 maksaa noin 500 dollaria. Jollet ole kasaamassa nimenomaan huipputehokasta yli 1000 dollarin SLI – tai CrossFire-kokoonpanoa, keskihintaisilla korteilla saa tällä hetkellä paljon enemmän vastinetta rahoille.
GeForce GTX 460, Radeon HD 6870, GeForce GTX 570, Radeon HD 6950, mikä tahansa näistä kortista kahden kortin kokoonpanossa voittaa kaikki huippukortit.
Nyt meillä on myös GeForce GTX 560 Ti, joka osuu juuri aiemmin mainittujen korttien keskelle. Suorituskyvyn näkökulmasta se on lähes tarkalleen sovitettu korvaaja GeForce GTX 470 –mallille. Hinnoittelunsa puolesta se tarjoaa 10 dollarin edun. Melutason suhteen GTX 560 Ti on ehdoton voittaja, vaikka GTX 470 ei olekaan meluntuotannossa millään tapaa verrannollinen paljon kuraa niskaansa saaneeseen GTX 480:n. Myös tehonkulutus on pienempi GTX 560 Ti:n tapauksessa ja sen keskimääräinen kulutus on noin 25 wattia GTX 470 –mallia matalampi.
Nämä kaikki edut ovat lähinnä pieniä parannuksia, jotka Nvidian oli joka tapauksessa tuotava markkinoille. GeForce GTX 470 erottui selvästi yhtiön elegantimmasta valikoimasta, kuten GTX 460 – ja GTX 570 –malleista, johtuen sen isosta ja kuumasta GF100-grafiikkapiiristä. Huolimatta noista kaikista pienistä parannuksista, on silti vaikeaa olla erityisen innostunut GeForce GTX 560 Ti:stä. Kortissa ei ole mitään erityistä vikaa, se on vain parempi versio GTX 470:stä jonka se korvaa jo erittäin tiukasti kilpaillussa keskihintaisten korttien sarjassa 10 dollari halvemmalla hinnalla.
Pienin varauksin olen kuitenkin hieman enemmän innostunut Nvidian valmistajakumppaneiden GF114-piiriin perustuvista tuotteista. Gigabyten GV-N560So-1GI ei päihittänyt GeForce GTX 570 –mallia missään testeissämme, mutta se pääsi erittäin lähelle. Gigabyte vannoo, että kortti on tulossa myyntiin 269 dollarin hintaan. Se vaikuttaa mielestäni erittäin hyvältä hinnalta 1 GHz:n taajuudella toimivasta näytönohjaimesta. Jos kortin hinta pysyy sillä tasolla, se on ehdoton kilpailija 349 dollarin hintaiselle GTX 570:lle. Onneksi tämä kyseinen kortti lähtee seuraavaksi Thoms Soderstromille, joka koostaa GeForce GTX 560 –malleista kokooma-artikkelia, eli meillä on pian tarjolla hinnat sekä kattava suorituskykymittaus niiden osalta. Riippuen muista korteista, tässä saattaisi olla voittaja-ainesta.
Entäs kilpailijat? Vaikka GTX 560 Ti onkin lähes kaikilta osin nopeampi kuin Radeon HD 6870 ja vain noin 20 dollaria kalliimpi (tai 40 dollaria ottaen huomioon AMD:n yllättävät hinnanmuutokset), Radeon HD 6870 on silti parhaimmillaan jopa alle 200 dollaria alennusten kera. CrossFire-kokoonpanossa se tekee jo lähes 100 dollarin hintaeron GeForce GTX 560 Ti SLI-kokoonpanoon verrattuna. Radeon HD 5870 on myös erittäin houkutteleva ostos, jos sen vain sattuu löytämään halvemmalla kuin Nvidian GeForce-mallin.
Nyt on erittäin hyvä aika päivittää, jos kokoonpanosta löytyy kaksi tai useampia sukupolvia vanha näytönohjain. Jos käytössä on kuitenkin kohtuullisen hyvä kortti viime vuodelta, GeForce GTX 560 Ti ei ainakaan ole erityisen hyvä syy investoida 250 dollaria uuteen näytönohjaimeen. Se on hieman nopeampi, hieman viileämpi, hieman tehokkaampi ja hieman halvempi kuin GeForce GTX 470 joka nyt poistuu näyttämöltä.
Edellinen sivuTehonkulutus ja melutaso
Seuraava sivuJälkikirjoitus: AMD kuokkii juhlissa 20 Radeon HD 6950 1 GB –kortin kanssa
GeForce GTX 560 arvio
GeForce GTX 560 Ti: Vanhat liitteet tarkoittavat uusia kortteja
Tesselaatiosuorituskyky
Testilaitteisto ja suorituskykymittaukset
Testitulokset: 3DMark11 (DX11)
Testitulokset: Usean kortin skaalautuvuus
Tehonkulutus ja melutaso
Jälkikirjoitus: AMD kuokkii juhlissa 20 Radeon HD 6950 1 GB –kortin kanssa

References: HD 
 HD 
 HD 
 HD 
 HD 
 HD 
 HD 
 HD